Bekendstelling: Só vervoer jy ŉ gesinHyundai se opgekikkerde H1-bussie (Foto: Hyundai) Hyundai het gister sy opgekikkerde H1-bussie bekendgestel. Ons het voorheen berig oor ŉ trippie kus toe met die H1-bussie. Ek was regtigwaar beïndruk met die hele pakket en my vrou laat my nie vergeet dat sy een begeer nie. Sedert 2009 is daar 17 633 H1-bussies in Suid-Afrika verkoop tussen die drie modelle: paneelwa, Multicab en bussie. Daar is vandag nog 9 065 daarvan onder waarborg en die waarborgverbrandingskoers is maar R85 per eenheid per maand. Dit is nogal indrukwekkend. Die nuwe H1 het ŉ opgeknapte sierrooster, buffer, mis- en hoofligte. Die kantprofiel is onveranderd en in die kajuit is die slim inligtingstelsel nou standaardspesifikasie. Navigasie is beskikbaar teen R2 522. Die dieselbussie kry 17”-sierwiele in plaas van 16” en die sitplek-opset is onveranderd. Dit is wel nie ŉ probleem nie, want dit werk vir my heel goed só. Outomatiese ligte, ŉ truratkamera en ŉ reikafstand- verstelbare stuurkolom is nou beskikbaar in die dieselbussie, en klein opknappings wat ŉ groot verskil maak aan hoe ŉ mens met die bussie saamleef. Hyundai se opgekikkerde H1-bussie (Foto: Hyundai) Daar is steeds twee enjins beskikbaar. 2.4 petrol wat 126kW en 224Nm bied. Gemiddelde brandstofverbruiksyfer is 10.2 ℓ/100 km. Dié enjin is slegs beskikbaar in ŉ 5 spoed-handrat. Die 2.5 turbodiesel bied 125 kW en 441 Nm. Brandstofverbruik is 9.8 ℓ/100 km. Die brandstofverbruiksyfers is soos in Europa getoets, maar werklike syfers in Suid-Afrika sal verskil. Die diesel behoort hier by die 10 ℓ/100 km te handhaaf. Die opgeknapte H1 se pryse is onveranderd van die vorige modelle. Die reeks lyk só: Die reeks word gedek deur Hyundai se 5 jaar/150 000 km-voertuigwaarborg en 7 jaar/200 000 km-dryfstelselwaarborg, asook ŉ 5 jaar/90 000 km diensplan. Ons sleep binnekort met die H1 en sal dan ŉ beter idee hê van brandstofverbruik en sleepvermoë, en sal dan die H1 met sy mededingers vergelyk. Hyundai se opgekikkerde H1-bussie (Foto: Hyundai) Hyundai se opgekikkerde H1-bussie (Foto: Hyundai) Hyundai se opgekikkerde H1-bussie (Foto: Hyundai) Hyundai se opgekikkerde H1-bussie (Foto: Hyundai)